นายกรัฐมนตรี พบผู้นำชาวนา ขอจัดระบบขึ้นทะเบียนชาวนาใหม่หลังเกิดเยียวยาซ้ำซ้อน แนะพัฒนาพันธ์ุข้าวให้เข้มแข็ง
นายกรัฐมนตรี พบผู้นำชาวนา ขอจัดระบบขึ้นทะเบียนชาวนาใหม่หลังเกิดเยียวยาซ้ำซ้อน แนะพัฒนาพันธ์ุข้าวให้เข้มแข็ง  พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เปิดโอกาสให้นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ พร้อมด้วยคณะผู้บริหาร นำชาวนาดีเด่นแห่งชาติ ประจำปี 2563 และผู้นำชาวนาเข้าพบ เนื่องในโอกาสวันข้าวและชานาแห่งชาติ ประจำปี 2563ทั้งนี้นายกรัฐมนตรีได้ฝากให้ชาวนา พัฒนาพันธุ์ข้าวเพื่อเกษตรกรและความเข้มแข็งของประเทศไทย โดยเฉพาะข้าวหอมมะลิ จากทุ่งกุลาร้องไห้ พันธุ์พื้นเมืองที่มีหลายสายพันธ์ ให้มีการจัดโซนในการปลูกข้าว รวมถึงมองตลาดในการส่งขายที่สำคัญ นายกรัฐมนตรียังได้แนะนำให้ชาวนาจัดทำระบบการขึ้นทะเบียนชาวนาใหม่ทั้งหมด เนื่องจากทุกวันนี้เกิดการซ้ำซ้อนกับอาชีพอื่น เพราะบางคนไม่ได้ประกอบอาชีพทำนาแล้ว เพื่อเป็นข้อมูลในกรณีที่รัฐบาลจัดการช่วยเหลือเยียวยา